ԱՄՓՈՓԱԹԵՐԹ
  
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 16-Ի N 1708-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԵՎ  «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՅԻՍԻ 4-Ի N 526-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՈՒՄՆԵՐԻ ՆԱԽԱԳԾԵՐԻ
    
	
	

	       1․  ՀՀ Վայոց ձորի մարզպետի աշխատակազմ
	09.04.2026թ.

	
	N 01/10.2/2237-2026

	Առաջարկություններ չկան
	Ընդունվել է ի գիտություն

	         2․ ՀՀ Արագածոտնի մարզպետի աշխատակազմ
	09.04.2026թ.

	
	N 01/5/02331-2026

	Առաջարկություններ չկան
	Ընդունվել է ի գիտություն

	     3․  ՀՀ Արմավիրի մարզպետի աշխատակազմ
	09.04.2026թ.

	
	N 01/16/02639-2026

	Առաջարկում եմ որոշման N 2 հավելվածի 12-րդ կետի 7.3 ենթակետը խմբագրել՝ սկզբում ավելացնելով «մասնավոր հատվածի մասնակցությամբ» բառերը։
Որոշման N 4 հավելվածի 6-րդ կետում «ամիսը 2 անգամ յուրաքանչյուր ծրագրի համար» բառերը փոխարինել «ամիսը առնվազն 1 անգամ յուրաքանչյուր ծրագրի համար» բառերով՝ հաշվի առնելով, որ ոլորտային մասնագետների աշխատանքային ծանրաբեռնվածության, ինչպես նաև ծրագրերի մեծ քանակի պայմաններում գործնականում հնարավոր չէ ապահովել յուրաքանչյուր ծրագրի շրջանակում ամսական 2 անգամ իրականացվող՝ աշխատանքների ընթացքի և որակի համապատասխանության ուսումնասիրության այցելությունների պահանջը։
Բացի այդ, առաջարկում եմ քննարկել և հնարավորության դեպքում որոշման N 2 հավելվածի 3-րդ կետի 4-րդ ենթակետում նախատեսել հնարավորություն՝ 1 կամ 2 ծրագրերի մասով ընթացիկ տարվա համայնքային բյուջեի ֆոնդային մասից 30,0 մլն դրամ և ավելի չափով համաֆինանսավորվող հայտերի ներկայացման համար, հաշվի առնելով, որ հատկապես զբոսայգիների, պուրակների և խաղահրապարակների կառուցման ու բարեկարգման ծրագրերի ընդհանուր բյուջեն այլ ոլորտների ծրագրերի բյուջեների հետ համեմատությամբ փոքր է։ Արդյունքում, համայնքային բյուջեի ֆոնդային մասից 50,0 մլն դրամ համաֆինանսավորման պահանջը հաճախ չի ապահովվում, ինչի հետևանքով ծրագրերը չեն ներկայացվում։
Մեծամոր համայնք՝ 10-րդ կետում «սեպտեմբերի 1-ը» փոխարինելով « հուլիսի 15-ի» դեպքում 2027թվ անհար է հասցնել, քանի որ վերջին փոփոխությամբ սահմանված կարգով ծրագրերի պլանավորումն իրականացվել է նախկին ժամկետների հիման վրա։ Ոստի  նշված փոփոխությունը կիրառել 2028 թվականից սկսված։ 

	Ընդունվել է։ 


Չի ընդունվել, հիմք ընդունելով սուբվենցիոն ծրագրերի իրականացման ընթացքում որակի ապահովման անհարժեշտությունը։ 






Չի ընդունվել, հաշվի առնելով համայնքային բյուջեների զգալի ավելացումները, ուստի ավելի փոքր ֆինանսական բյուջեներով ծրագրերը համայնքներն ինքնուրույն կարող ենի իրականացնել։








Ընդունվել է։

	    4․   ՀՀ Լոռու մարզպետի աշխատակազմ
	08.04.2026թ.

	
	N 01/108.1/03331-2026

	1. Որոշման N 2 հավելվածի՝ 10-րդ կետում հուլիսի 1-ը և 11-րդ կետում հուլիսի 15-ը վերջնաժամկետ սահմանելը 2027 թվականի սուբվենցիոն ծրագրերի համար իրատեսական չէ, քանի որ համայնքների կողմից դեռ կարող են ներկայացվել սուբվենցիոն ծրագրերի փաթեթներ 2026 թվականի համար մինչև սույն թվականի ապրիլի 15-ը: Բացի այդ, նախատեսվող փոփոխությունն ուժի մեջ մտնելու պարագայում, համայնքները անհրաժեշտ ժամանակ չեն ունենա որակյալ նախագծանախահաշվային փաստաթղթեր պատվիրելու, ուսումնասիրելու և ներկայացնելու համար: Նաև նախատեսվող ժամկետների շրջանակներում հնարավոր չի լինի մարզպետի աշխատակազմի համապատասխան ստորաբաժանման կողմից ուսումնասիրություն իրականացնել ներկայացված փաթեթների սուբվենցիոն ծրագրերի կարգի դրույթներին, նորմատիվ իրավական ակտերին համապատասխանության և համայնքների առաջնային խնդիրների լուծման վերաբերյալ: 
1. Հավելվածի լրացվող նոր՝ 18․1 կետի առաջին պարբերությունում առաջարկվում է լրամշակել «հաստատված, սակայն չիրականացված սուբվենցիոն ծրագրեր» մասը՝ հստակեցնելով «չիրականացված սուբվենցիոն ծրագիր» դիտարկվում է առհասարակ չմեկնարկած ծրագիրը, թե մեկնարկած, սակայն դեռևս չավարտված:
1. Հավելվածի լրացվող նոր՝ 18․2 կետի երկրորդ պարբերությունում առաջարկվում է լրամշակել «ավարտված օբյեկտը շահագործման չհանձնված դեպքեր» մասը՝ հստակեցնելով «շահագործման չհանձնված» դիտարկվում է «ավարտված շինարարական օբյեկտը շահագործման ընդունող հանձնաժողովի ակտ»-ի առկայությունը, թե փաստացի շահագործումը: Քանի որ լինում են դեպքեր, երբ փաստացի ավարտված օբյեկտը շահագործվում է համայնքի կողմից, սակայն վերոնշյալ ակտը բացակայում է, մասնավորապես՝ փողոցների հիմնանորոգման պարագայում:
1. Հավելվածի լրացվող նոր՝ 23․2 կետը առաջարկվում է լրամշակել՝ սահմանելով բացառություն «բնակավայրերի փողոցների կառուցում, հիմնանորոգում ասֆալտապատմամբ» սուբվենցիոն ծրագրերի համար: Քանի որ ակնադիտական ուսումնասիրությամբ թերություն չհայտնաբերելու դեպքում մարզպետի աշխատակազմը դիմում է ՏԿԵ նախարարին՝ միջնորդելով «Ճանապարհային դեպարտամենտ» հիմնադրամի կողմից ճանապարհների ասֆալտբետոնե ծածկի որակի ստուգման լաբորատոր փորձարկման եզրակացություն ստանալ տվյալ ճանապարհների համար՝ հիմք ընդունելով նաև ՏԿԵ  նախարարի 03/03/2026 թվականի թիվ ԴԽ/16/7738-2026 հանձնարարականը, իսկ վերոնշյալ եզրակացությունը հիմնականում չի ներկայացվում մարզպետի աշխատակազմ:
1.  Հավելվածի լրացվող նոր՝ 23․3 կետը առաջարկվում է լրամշակել՝ հստակեցնելով հավելվածի 23․1 և 23․2 կետերով նախատեսված ժամկետները երկարաձգելուց հետո թերությունները չվերացնելու պարագայում մարզպետի աշխատակազմի և համայնքի կողմից իրականացվող գործողությունները: 
1. Հավելվածի լրացվող նոր՝ 23․4 կետը առաջարկվում է լրամշակել՝ սահմանելով, որ «չի վճարվում շինարարության համար կատարված աշխատանքների ընդհանուր գումարի հինգ տոկոսը, մինչև ավարտված շինարարական օբյեկտը շահագործման ընդունող հանձնաժողովի կողմից վավերացված ակտի առկայությունը»: Միաժամանակ, առաջարկվում է հինգ տոկոսի փոխարեն սահմանել ավելի բարձր տոկոս՝ հիմնականում կապալառու կազմակերպությունների կողմից թերությունները չվերացնելու պատճառով: Քանի որ թե մարզպետի աշխատակազմի, թե տեսչական մարմինների կողմից հայտնաբերված թերությունների վերացումը ենթադրում է ավելի մեծ ֆինանսական միջոցների ծախսում, քան մնացորդային 5 տոկոսի գումարն է:
Մնացած կետերի մասով առաջարկություններ և առարկություններ առկա չեն:
	Ընդունվել է













Ընդունվել է, խմբագրվել է։





Չի ընդունվել։ ՀՀ գործող օրենսդրության համաձայն օբյեկտը ենթակա է շահագործման համապատասխան ակտի հիման վրա։






Նախագծում լրացվող 23․2 կետով նախատեսվում է ևս 10 օր՝ թերությունների հայտնաբերման ու վերացման նպատակով։









Նշված դեպքերը կարգավորվում են ՀՀ գործող օրենսդրությամբ և իրավապայմանագրային հիմունքներով։




 Ընդունվել է, խմբագրվել է «10 տոկոսը» բառերով։

	5․ ՀՀ Գեղարքունիքի մարզպետի աշխատակազմ
	09.04.2026թ.

	
	N 01//3106-2026

	Առաջարկություններ չկան 
	Ընդունվել է ի գիտություն

	6․ ՀՀ  Տավուշի մարզպետի աշխատակազմ
	08.04.2026թ.

	
	N 01//01689-2026

	       Հաշվի առնելով Տավուշի մարզպետի աշխատակազմի համապատասխան ստորաբաժանումների աշխատակիցների քանակը և աշխատանքային ծանրաբեռնվածությունը, առաջարկում եմ  ՀՀ կառավարության 2006  թվականի նոյեմբերի 16-ի թիվ 1708-Ն որոշման հավելված N 4-ի 6-րդ կետի «Գործողությունը» սյունակի այցելություններ՝ ամիսը երկու անգամ յուրաքանչյուր ծրագրի համար բառերը փոխարինել  այցելություններ՝ առնվազն ամիսը մեկ անգամ յուրաքանչյուր ծրագրի համար բառերով, ինչպես նաև 6-րդ կետի «Մշտադիտարկումը և գնահատումը» սյունակի նախարարություն՝ ամիսը երկու անգամ բառերը  փոխարինել առնվազն ամիսը մեկ անգամ։
        Հիմք ընդունելով մարզի համայնքների ֆինանսական հնավորությունները և ծրագրային առաջնահերթությունների կարևորությունները, առաջարկում եմ ՀՀ կառավարության 2006  թվականի նոյեմբերի 16-ի թիվ 1708-Ն որոշման հավելված N 2-ի 3-րդ կետի 4-րդ ենթակետով նախատեսված յուրաքանչյուր ծրագրի համար ընթացիկ տարվա համայնքային բյուջեների ֆոնդային մասից 50.0 մլն դրամ և ավելի համաֆինանսավորվող հայտերին ավելացնել բացառությամբ յուրաքանչյուր համայնքի առաջնահերթ երկու ծրագրերի համար ընթացիկ տարվա համայնքային բյուջեների ֆոնդային մասից 30.0 մլն դրամ և ավելի համաֆինանսավորվող հայտերը։
	Չի ընդունվել, հիմք ընդունելով սուբվենցիոն ծրագրերի իրականացման ընթացքում որակի ապահովման անհրաժեշտությունը








Չի ընդունվել, հաշվի առնելով համայնքային բյուջեների զգալի ավելացումները, ուստի ավելի փոքր ֆինանսական բյուջեներով ծրագրերը համայնքներն ինքնուրույն կարող են իրականացնել, իսկ պետական աջակցությամբ ակնկալվում է մեծածավալ աշխատանքներ իրականացնել։



	       7․  ՀՀ Կոտայքի մարզպետի աշխատակազմ
	09․04.2026թ.

	
	N 01/07/03048-2026

	        Առաջարկվում է  «Հայաստանի Հանրապետության կառավարության 2006 թվականի նոյեմբերի 16-ի «Հայաստանի Հանրապետության պետական բյուջեից համայնքներին սուբվենցիաների տրամադրման կարգը հաստատելու մասին» N 1708-Ն որոշման N 2 հավելվածի.
ա/ 4-րդ կետում  «օգոստոսի 15-ը» բառերը թողնել անփոփոխ /2027թ.  փաթեթների դեպքում/, 
բ/ 11-րդ կետում  «սեպտեմբերի 1-ը» բառերը թողնել անփոփոխ /2027թ.  փաթեթների դեպքում/: 
      Հաշվի առնելով, որ համայնքների կողմից 2026թ. սուբվենցիայի ծրագրերի ամբողջական փաթեթների  ներկայացման վերջնաժամկետը 2026 թվականի մարտի  1-ն էր, հետևաբար  2027թ. սուբվենցիայի ծրագրերի ամբողջական փաթեթների ներկայացման համար առաջարկվող վերջնաժամկետը՝ 2026թ. հուլիսի 1-ը, բավարար չէ  նախագծանախահաշվային փաստաթղթերի կազմման համար:

	




Ներկայացման ժամկետները հետաձգվել են, հաշվի առնելով կարգի կանխատեսվող հաստատման ժամկետը





	8․ ՀՀ Սյունիքի մարզպետի աշխատակազմ
	14.04.2026թ.

	
	N 01//02507-2026

	
1. Որոշման N2 հավելվածի 4-րդ կետում առաջարկվող ժամկետների հետ կապված՝ 2027 թվականի սուբվենցիոն փաթեթների համար համապատասխան մարզպետի աշխատակազմ ներկայացման ժամկետը թողնել 2026 թվականի օգոստոսի 15՝ պայմանավորված նախագծանախահաշվային փաստաթղթերի ապահովման համար համայնքներին անհրաժեշտ ժամանակի հետ, 

1. 24-րդ կետում ավելացնել ոլորտ՝ 
	1. 15․ Կամուրջների կառուցում/ հիմնանորոգում
	30
	35
	   40
	45
	50


	Ընդ որում, այս ոլորտը պետք է վերաբերի և՛ որպես տրանսպորտային ենթակառուցվածք ծառայող, և՛ բնակավայրերում բնակիչների/հետիոտն տեղաշարժման համար նախատեսված կամուրջներին։
	
	
Ներկայացման ժամկետները հետաձգվել են, հաշվի առնելով կարգի կանխատեսվող հաստատման ժամկետը






Չի ընդունվել, քանի որ կամուրջների կառուցումը նպատակահարմար է համակարգվի մասնագիտացված կառույցների, հիդրոտեխնիկական որակավորում ունեցող կազմակրեպությունների կողմից՝  նախագծումից մինչև ավարտի փաստագրումը։




	9․ ՀՀ Արարատի մարզպետի աշխատակազմ
	09.04.2026թ.

	
	N 01//02563-2026

	առաջարկություններ չկան։

	Ընդունվել է ի գիտություն

	         10.  ՀՀ Շիրակի մարզպետի աշխատակազմ
	09.04.2026թ.

	
	N 01/15/02832-2026

	1. Նախագծով առաջարկվում է փոփոխություն կատարել որոշման հավելված 2-ի 10-րդ կետում՝ «օգոստոսի 15-ը» բառերը փոխարինելով «հուլիսի 1-ը» բառերով։ Սակայն գործող իրավակարգավորման ուսումնասիրությունից պարզվում է, որ ՀՀ կառավարության 1708-Ն որոշման հավելվածի 2-ի 5–10-րդ կետերը նախորդ փոփոխություններով արդեն իսկ ճանաչվել են ուժը կորցրած։
1. Նախագծով հավելված 2-ի 11-րդ կետում «սեպտեմբերի 1-ը» բառերը «հուլիսի 15-ը» բառերով փոխարինելու առաջարկը գործնականում իրատեսական չէ, քանի որ համայնքները նշված ժամկետում չեն հասցնի պատրաստել 2027 թվականի ծրագրերի ամբողջական սուբվենցիոն փաթեթները։
1. Առաջարկում ենք նաև հավելված 2-ի 4-րդ կետից հանել «2026 թվականի սուբվենցիոն փաթեթները ներկայացվում են համապատասխան մարզպետի աշխատակազմ ՝ մինչև 2026 թվականի մարտի 1-ը» բառերը, ինչպես նաև 11-րդ կետից՝ «իսկ 2026 թվականի սուբվենցիայի ամբողջական փաթեթները նախարարություն են ներկայացվում մինչև 2026 թվականի մարտի 15-ը» ձևակերպումը՝ հաշվի առնելով, որ նշված ժամկետներն արդեն լրացել են։
	 Ընդունվել է։






Ընդունվել է։




Գործող կարգավորումները փոփոխության ենթակա չեն։

	[bookmark: _Hlk141158309]         11.  ՎԱ տեսչական մարմինների աշխատանքը համակարգման գրասենյակ
	14.04.2026

	
	//12276-2026

	1․ Նախագծի 1-ին կետի 2-րդ ենթակետի «գ» պարբերությամբ նախատեսվում է ՀՀ կառավարության 2006 թվականի նոյեմբերի 16-ի N 1708-Ն որոշման (այսուհետև՝ Որոշում)  N 2 հավելվածի 12-րդ կետի 4-րդ ենթակետում կատարել փոփոխություններ, ինչի արդյունքում անհրաժեշտ է Նախագծով նաև սահմանել իրավակարգավորում, թե Որոշման N 2 հավելվածի 12-րդ կետի 4-րդ ենթակետով պահանջվող «նախագծանախահաշվային փաստաթղթերի լրակազմ փաթեթն» ի՞նչ փաստաթղթեր է պարունակում, քանի որ քիչ չեն դեպքերը, երբ, օրինակ՝ չի ներկայացվել ծավալաթերթը կամ նախահաշիվը, իսկ Որոշման N 2 հավելվածով դրանք ներկայացնելու վերաբերյալ հստակ պահանջ սահմանված չէ: 
2. Առաջարկում եմ Նախագծով սահմանել իրավակարգավորում, համաձայն որի N 2 հավելվածի 12-րդ կետի 4.2-րդ ենթակետով նախատեսված նախագծային փաստաթղթերում հաշմանդամություն ունեցող անձանց համար շենքերի շահագործման մատչելիության, ինչպես նաև կլիմայի փոփոխության հետ հարմարվողականության՝ շենքերի էներգաարդյունավետ ջերմամեկուսացման և էներգախնայող (ջեռուցման և սառնամատակարարման) համակարգերի ներառված լինելու վերաբերյալ տեղեկատվությունը հավաստվում է տեղեկանք ներկայացնելու միջոցով:
3․ Նախագծով առաջարկում եմ նաև հստակեցնել N 2 հավելվածի 12-րդ կետի 5.1-ին ենթակետի «դ» պարբերությամբ սահմանված պահանջը՝ նախատեսելով տեղեկանքի ներկայացում՝ երթևեկության գծանշումները ջերմապլաստիկ գծանշման համակարգի կիրառմամբ նախատեսված լինելու կամ դրա անհրաժեշտության բացակայության վերաբերյալ:
4.	Առաջարկում եմ հստակեցնել Նախագծի N 2 հավելվածի 12-րդ կետի 7.3-րդ ենթակետով նախատեսված պահանջը՝ սահմանելով, որ նշված ենթակետով պահանջվող տեղեկանքը ներկայացվում է մասնավոր հատվածի (կազմակերպություններ, բնակչություն) կողմից համաֆինանսավորմամբ։

	Քանի որ որոշմամբ սահմանված է ներկայացնել նախագծանախահաշվային փաստաթղթերի լրակազմ փաթեթը, որն իր մեջ ներառում է նաև  ծավալաթերթը կամ նախահաշիվը, կարգում առանձնացնելը այն գտնում ենք ոչ նպատակահարմար ։ Միաժամանակ ծավալաթերթը կամ նախահաշիվը չներչկայացնելը դա եզակի դեպքեր են, որոնք ընթացքում շտկվում են։






Ընդունվել է , խմբագրվել է։ 






Ընդունվել է։ Խմբագրվել է։




 Ընդունվել է։ Խմբագրվել է։

	N 01/18.8/6342-2026

	հարկ է նշել, որ Հայաստանի Հանրապետության կառավարության 2025 թվականի սեպտեմբերի 11-ի N 1311-Ն որոշմամբ («Հայաստանի Հանրապետության կառավարության 2006 թվականի նոյեմբերի 16-ի N 1708-Ն որոշման մեջ լրացումներ և փոփոխություններ կատարելու մասին») սուբվենցիոն ծրագրերի շրջանակից հեռացվել է «Բազմաբնակարան շենքերի ընդհանուր բաժնային սեփականության գույքի նորոգում, այդ թվում՝ էներգախնայող միջոցառումների կիրառմամբ» ծրագիրը։
Միևնույն ժամանակ Նախագծի՝ Կոմիտեի հետ համաձայնեցված տարբերակում առկա չի եղել վերը նշված ծրագիրը հեռացնելու վերաբերյալ առաջարկ։ Մինչդեռ ՀՀ կառավարության քննարկմանը ներկայացված վերջնական տարբերակում ներառվել է ծրագրի հանման առաջարկ, որը ընդունվել է։
Հաշվի առնելով այն հանգամանքը, որ շենքերի, մասնավորապես բազմաբնակարան շենքերի տանիքների զգալի մասի տեխնիկական վիճակը շարունակում է մնալ մտահոգիչ, առաջարկում եմ նախագծով դիտարկել «Շենքերի տանիքների վերափոխում՝ կանաչ (շնչող) տանիքների» ծրագրի ներդրման հնարավորությունը, որը բացի շենքերի տանիքների վիճակի բարելավումից և դրանց շահագործման ժամկետի երկարաձգումից, ունի նաև մի շարք կարևոր առավելություններ, մասնավորապես՝
1. ամռան ամիսներին նվազեցնում է շենքի գերտաքացումը, ձմռանը՝ նպաստում  ներքին ջերմության պահպանմանը, որը ոչ միայն բարձրացնում է բնակիչների հարմարավետությունը, այլև էապես կրճատում է օդորակման և ջեռուցման ծախսերը, 
1. նպաստում է անձրևաջրերի կլանմանը և հոսքի կարգավորմանը՝ նվազեցնելով քաղաքային հեղեղումների ռիսկը, միաժամանակ գործելով որպես բնական ֆիլտր, 
1. բարելավում է օդի որակը՝ կլանելով ածխաթթու գազը (CO2), արտադրելով թթվածին և նվազեցնելով փոշու ու վնասակար մասնիկների քանակը, 
1. կարող է ծառայել նաև որպես լրացուցիչ տարածք՝ հանրային հանգստի և ժամանցի նպատակներով։ 
Այսպիսով, առաջարկվող ծրագիրը միաժամանակ կարող է լուծել շենքերի տեխնիկական վիճակի բարելավման, էներգախնայողության, ինչպես նաև քաղաքային միջավայրի կայուն զարգացման հետ կապված խնդիրները։

	«Բազմաբնակարան շենքերի ընդհանուր բաժնային սեփականության գույքի նորոգում, այդ թվում՝ էներգախնայող միջոցառումների կիրառմամբ» ուղղությունը հանվել է 2025 թվականի սեպտեմբերի 11-ի N 1311-Ն որոշմամբ, որի համար հիմք են հանդիսացել Սուբվենցիայի հայտերի գնահատման հանձնաժողովի նիստերի ընթացքում կայացած քննարկումները՝ առաջնհերթ ոլորտների հստակեցման ընթացքում։

	N 01/9-1/9783-2026

	1. Նախագծով առաջարկվում է ՀՀ կառավարության 16.11.2006թ-ի N 1708-Ն որոշման (այսուհետ՝ Որոշում) N 2 հավելվածով հաստատված՝ «Հայաստանի Հանրապետության պետական տարեկան բյուջեներով նախատեսված սուբվենցիաներից բացի Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի հայտի մշակման, ներկայացման, քննարկման և հաստատման կարգը»-ի (այսուհետ՝ Կարգ) 24-րդ կետի աղյուսակում.
1. ավելացնել նոր ոլորտային ուղղություն՝ «Աղբավայրերի փակում, բարեկարգում»՝ ՀՀ պետական բյուջեից 35-40 տոկոս համաֆինանսավորման չափաբաժնով, 
1. որպես առանձին՝ տարանջատել «մարզադպրոցների, մարզադաշտերի, մարզական կենտրոնների, երաժշտական դպրոցների, արվեստի, գեղարվեստի, մանկապատանեկան ստեղծագործության կենտրոնների կառուցում, հիմնանորոգում և համապատասխան գույքի ու կահավորանքի ձեռքբերում» ուղղությունը, ՀՀ պետական բյուջեից 60-65 տոկոս համաֆինանսավորման չափաբաժնով (ներկայումս սպորտդպրոցների համար գործող 30-55 տոկոս չափաբաժինների փոխարեն),
1. առանձնացնել  ու հստակեցնել «Բակային տարածքների բարեկարգում, այդ թվում՝ տարածքների ասֆալտապատմամբ և սալարկմամբ» ուղղությունը՝ ՀՀ պետական բյուջեից 35-40 տոկոս համաֆինանսավորման չափաբաժնով (պահպանելով գործող չափաբաժինները):
Այս կապակցությամբ անհրաժեշտ ենք համարում նշել, որ ինչպես 1-ին (առաջարկված նոր), այնպես էլ 3-րդ՝ (առանձնացված) ուղղություններում, որպես կատարվող աշխատանքները բնութագրող բաղադրիչ, ներառված են նաև բարեկարգման աշխատանքները: ՀՀ կառավարության 19.03.2015թ-ի N 596-Ն որոշմամբ հաստատված N 1 հավելվածի 27-րդ կետով սահմանված են, որ բարեկարգման աշխատանքները դիտարկվում են որպես ցածր ռիսկայնության աստիճանի (I կատեգորիայի) օբյեկտներ և որոնք կարող են իրականացվել կառուցապատողի կողմից` առանց նախագծման և շինարարության թույլտվությունների, իսկ 137-րդ կետի և նույն որոշման N 4 հավելվածի 3-րդ կետով սահմանվում է, որ բարեկարգման աշխատանքները դիտարկվում են ընթացիկ բնույթի և, անհրաժեշտության դեպքում, կազմվում է աշխատանքների էսքիզային նախագիծ:
Ելնելով վերոշարադրյալից և հաշվի առնելով այն, որ Կարգով նախատեսվում են կապիտալ բնույթի աշխատանքներ (Որոշման N 3 հավելվածով հաստատված Հայտի Ձևի «Ծրագրի իրականացման արդյունքում համայնքին սեփականության իրավունքով պատկանող հիմնական միջոցների արժեքի ավելացում» տողում նշվում է, որ ծրագրով նախատեսվող ծախսերը կապիտալ բնույթի են), ինչպես նաև այն, որ երբեմն սուբվենցիոն ծրագրերում ներկայացված բարեկարգման աշխատանքների բաղադրիչներն իրենց բնութագրերով համապատասխանում են ՀՀ կառավարության 19.03.2015թ-ի N 596-Ն որոշմամբ հաստատված N 4 հավելվածի «III. ԲԱՐԵԿԱՐԳՄԱՆ ԱՇԽԱՏԱՆՔՆԵՐԸ» բաժնում ներկայացված ընթացիկ բնույթի աշխատանքներին, առաջարկում ենք նոր սահմանվող՝ «Աղբավայրերի փակում, բարեկարգում» և «Բակային տարածքների բարեկարգում, այդ թվում՝ տարածքների ասֆալտապատմամբ և սալարկմամբ» ուղղությունների անվանումները/սահմանումները ձևակերպել այնպես, որ դրանք բնութագրեն աշխատանքների կապիտալ բնույթը: 
1. Նախագծով առաջարկվում է սուբվենցիոն փաթեթների ներկայացման ժամկետ սահմանել ծրագրի իրականացման տարվան նախորդող տարվա հուլիսի 1-ը  (օգոստոսի 15-ի փոխարեն) համայնքների կողմից մարզպետների աշխատակազմներ ներկայացնելու համար, իսկ նախարարություն ներկայացնելու համար՝ հուլիսի 15-ը (սեպտեմբերի 1-ի փոխարեն): Համաձայն տեղեկանք հիմնավորման՝ առաջարկության անհրաժեշտությունը պայմանավորված է սուբվենցիոն ամբողջական փաթեթների ներկայացման ժամկետների հստակեցմամբ, որպեսզի հնարավոր լինի ավելի հստակ ֆինանսական գնահատականներ ունենալ ՄԺԾԾ և բյուջետային հայտերի կազման ընթացքում: 
Առարկություններ չունենալով ներկայացված առաջարկությանը, միաժամանակ առաջարկում ենք քննարկել նաև յուրաքանչյուր տարվա ՀՀ պետական բյուջեի «1212» ծրագրի «12007. ՀՀ մարզերին սուբվենցիաների տրամադրում՝ ենթակառուցվածքների զարգացման նպատակով» միջոցառման գծով նախատեսված ֆինանսական միջոցները համայնքներին չափաբաժիններով սահմանելու հարցը: Մասնավորապես, առաջարկում ենք կիրառել ներկայումս ՀՀ համայնքներում մասնակցային բյուջետավորմամբ ձևավորված ծրագրերի իրականացման նպատակով ՀՀ պետական բյուջեից համայնքներին սուբվենցիաների տրամադրման կարգով սահմանված մոտեցումը՝ նախատեսվող սուբվենցիայի ընդհանուր գումարը քվոտավորելով ըստ առանձին համայնքների: Առաջարկում ենք քննարկել սուբվենցիայի ընդհանուր գումարի մի մասը գործընթացին մասնակից համայնքների միջև հավասարաչափ բաշխելու, մյուս մասը՝ գործընթացին մասնակից համայնքների միջև` այդ համայնքների գծով տվյալ տարվա համար նախատեսված ֆինանսական համահարթեցման դոտացիաների ընդհանուր գումարի մեջ տվյալ համայնքի համար նախատեսված ֆինանսական համահարթեցման դոտացիայի գումարի տեսակարար կշռին համաչափ տոկոսային հարաբերակցությամբ բաշխելու հնարավորության հարցը:
Միաժամանակ սահմանել, որ նշված չափաբաժնի մեջ չեն ներառվում մինչ այդ իրականացված/իրականացվող սուբվենցիոն ծրագրերի համար ՀՀ պետական բյուջեի գծով առկա պարտավորությունները:
Առաջարկությունը պայմանավորվում է այն հանգամանքով, որ Կարգով սահմանված չեն համայնքների կողմից ներկայացվող հայտերի և դրանց համար նախատեսվող ֆինանսական միջոցների սամանաչափերը, ինչի արդյունքում ՀՀ պետական բյուջեով «1212» ծրագրի «12007» միջոցառման գծով փաստացի ծախսը գրեթ միշտ գերազանցում է ՄԺԾԾ և բյուջետային գործընթացների փուլում ՀՀ պետական բյուջեի ֆիսկալ հնարավորությունների շրջանակներում միջոցառման գծով նախատեսված չափաքանակը:
	






















Ընդունվել է խմբագրվել է ։
Բակային տարածքների բարեկարգումը որպես սուբվենցիոն ծրագրերի առաջնահերթ ուղղություն, նախատեսում է մեծածավալ աշխատանքներ՝ նախագծանախահաշվային փաստաթղթերի հիման վրա, մասնավորապես բակային տարածքների դեպքում՝ ասֆալտապատում, սալապատում, լուսավորության անցկացում, ոռոգման համակարգի անցկացում, ջրահեռացման համակարգի անցկացում, տաղավարների, զրուցարանների, սպորտային ու մանկական հրապարակների կառուցում։  
Բացի դա, քանի որ գործող կարգի համաձայն սուբվենցիայի ամբողջական փաթեթը ներառում է նախագծանախահաշվային փաստաթղթեր, ուստի առանց նախագծերի փաթեթները չեն դիտարկվում սուբվենցիայի ծրագրում։















Նշված դրույթը հանվել  է՝ հիմք ընդունելով բոլոր մարզպետարանների աշխատակազմներից ներկայացված դիտարկումները,   հաշվի առնելով, որ համայնքների կողմից 2026թ. սուբվենցիայի ծրագրերի ամբողջական փաթեթները դեռևս ներկայացվում են,  և դեռևս չեն ավարտվել 2026 թվականի սուբվենցիոն փաթեթների քննարկումները հանձնաժողովում,  հետևաբար  2027թ. սուբվենցիայի ծրագրերի ամբողջական փաթեթների ներկայացման համար առաջարկվող վերջնաժամկետը՝ 2026թ. հուլիսի 1-ը, բավարար չէ  նախագծանախահաշվային փաստաթղթերի կազմման համար: Այն հնարավոր է քննարկել հաջորդ տարիներին կիրառելու և համապատսխան փոփոխություններ կատարելու հնարավորությունը։



Ենթակա է քննարկման։ 
Միաժամանակ հարկ է նշել, որ համայնքների ենթակառուցվածնքերի զարգացմանն ուղղված սուբվենցիոն ծրագիրը հիմնված է համայնքների կողմից կարիքների գնահատման վրա, և համայնքներն իրենք են որոշում որ և ինչ ծավալների աշխատանքներ են կարևոր համայնքում,  և այս պարագայում կարող է շատ տարբեր լինել  ֆինասնական գնահատականները համայնքների մոտ։

	         15.  ՀՀ էկոնոմիկայի նախարարություն
	15.04.2026թ.

	
	01/9213-2026

	1. Նախագծի 1-ին կետի 1)-ին ենթակետի «ա» և «բ» ենթակետերով նախատեսված՝ սուբվենցիայի ամբողջական փաթեթների ներկայացման ժամկետների փոփոխության առնչությամբ առաջարկում ենք 2027 թվականի սուբվենցիոն փաթեթների համար սահմանել ավելի ուշ ժամկետներ՝ հաշվի առնելով այն հանգամանքը, որ դեռևս չեն ավարտվել 2026 թվականի սուբվենցիոն փաթեթների քննարկումները միջգերատեսչական հանձնաժողովի նիստերում։
1. [bookmark: _Hlk226720831]Հաշվի առնելով, որ համայնքներում կարող են լինել նաև նախորդ տարվա սուբվենցիոն ծրագրերով հաստատված, բայց ոչ հիմնավոր պատճառներով շինարարական աշխատանքների ժամկետները երկարաձգված սուբվենցիոն ծրագրեր, որոնք դեռևս գտնվում են աշխատանքների իրականացման ընթացքի մեջ՝ առաջարկում ենք Նախագծի 
1-ին կետի 1) ենթակետի «դ» պարբերությամբ նախատեսվող՝ «ՀՀ կառավարության 2006 թվականի նոյեմբերի  16-ի թիվ 1708-Ն որոշման» (այսուհետ՝ Որոշում) N 2 հավելվածի 12-րդ կետի նոր՝ 7.4 ենթակետը շարադրել հետևյալ բովանդակությամբ՝ «7.4) տեղեկանք՝ սույն կարգի 18.1-րդ կետով նախատեսված հաստատված, սակայն չիրականացված սուբվենցիոն ծրագրերի, շինարարական աշխատանքների իրականացման ընթացքի մեջ գտնվող սուբվենցիոն ծրագրերի, ինչպես նաև ավարտված օբյեկտի շահագործման չհանձնելու դեպքերի առկայության կամ բացակայության վերաբերյալ»: 
1. Նախագծի «ե» պարբերությամբ նախատեսվող՝ Որոշման N 2 հավելվածի 18.1 կետում առաջարկում ենք ավելացնել ևս մեկ ենթակետ հետևյալ բովանդակությամբ՝ «համայնքում առկա են նախորդ տարվա ընթացքում հաստատված, սակայն անհիմն պատճառներով երկարաձգված և դեռևս շինարարական աշխատանքների իրականացման ընթացքի մեջ գտնվող սուբվենցիոն ծրագրեր» և նույն կետի 3)-րդ ենթակետից հանել «11-րդ» բառերը, քանի որ Կարգի 4-րդ հավելվածի սույն կետը հանվել է ( 11.09.25 N 1311-Ն)։
1. Նախագծի 1-ին կետի 1)-ին ենթակետի «ժ» պարբերությամբ նախատեսվող՝ Որոշման N 2 հավելվածի 24-րդ կետի աղյուսակի նոր՝ 12-րդ կետի լրացմամբ պայմանավորված՝ առաջարկում ենք համապատասխանաբար փոփոխել նաև Որոշման N 2 հավելվածի 12-րդ կետի 4.1), 4.2) և 5.3) ենթակետերը՝ վերջիններիս պահանջները կիրառելով նաև մարզադպրոցների, մարզադաշտերի, մարզական կենտրոնների, երաժշտական դպրոցների, արվեստի, գեղարվեստի, մանկական ստեղծագործության կենտրոնների կառուցման և հիմնանորոգման ծրագրերի դեպքում։
1. Նախագծի 1-ին կետի 1)-ին ենթակետի «ժ» պարբերությամբ նախատեսվող՝ Որոշման N 2 հավելվածի 24-րդ կետի աղյուսակի նոր՝ 13-րդ կետում հստակեցնել թե ո՞ր բակային տարածքների բարեկարգմանն է վերաբերում սույն կետը՝ բնակելի շենքերի թե՞ հասարակական շենքերի, նախադպրոցական հաստատությունների և այլնի։

	Ընդունվել է ։












7․4-րդ կետը խմբագրվել է, «չիրականացված» բառը փոխարինեվել է « չմեկնարկված» բառով,քանի որ մեծ մաս են կազմում այն ծրագրերը, որոնց իրականացման տևողությունը 2 տարի է, և շատ ծրագրեր կարող են ընթացքի մեջ լինել։





Ընդունվել է։ 







Ընդունվել է։ 







Ընդունվել է։ 


	         16.  ՀՀ արդարադատության նախարարություն
	15.05.2026թ.

	
	/27.1.1/25274-2026

	1. Ինկորպորացման խնդիրներից խուսափելու նպատակով Նախագծի 1-ին կետի 1-ին ենթակետի «բ․» պարբերության «12-րդ կետի 4․1-ին  ենթակետում «հասարակական շենքերի և նախադպրոցական հաստատությունների» հատվածում «հաստատությունների» բառն անհրաժեշտ է փոխարինել «շենքերի» բառով՝ նկատի ունենալով, որ Հայաստանի Հանրապետության կառավարության 2006 թվականի նոյեմբերի 16-ի թիվ 1708-Ն որոշման (այսուհետ՝ Որոշում) 12-րդ կետի 4․2-րդ ենթակետում կիրառված են «hասարակական շենքերի և նախադպրոցական շենքերի» բառերը։
1. Նախագծի 1-ին կետի 1-ին ենթակետի «գ․» պարբերության համաձայն՝ նախատեսվում է Որոշման N 2 հավելվածի 12-րդ կետի 5․1-ին ենթակետում «փողոցների» բառից հետո լրացնել «, կամուրջների» բառը։ Նկատի ունենալով, որ Որոշման N 2 հավելվածի 12-րդ կետի 5․1-ին ենթակետի «ա․» պարբերության մեջ նույնպես առկա է «փողոցների» բառ, ուստի Նախագծի 1-ին կետի 1-ին ենթակետի «գ․» պարբերության մեջ անհրաժեշտ է հստակեցնել՝ առաջարկվող դրույթը վերաբերում է միայն 12-րդ կետի 5․1-ին ենթակետի 1-ին պարբերությանը, թե՞ նաև «ա․» պարբերությանը։ Նշված հստակեցումն անհրաժեշտ է ինկորպորացման խնդիրներից խուսափելու նպատակով։
1. Նախագծի 1-ին կետի 1-ին ենթակետի «դ․» պարբերությամբ նախատեսվում է Որոշման N 2 հավելվածի 12-րդ կետի 5․1-ին ենթակետի «դ» պարբերությունում «կիրառմամբ» բառից հետո լրացնել «և վերջինիս ներառումը հավաստիացնող տեղեկանքը» բառերը։ Նշված լրացման արդյունքում Որոշման N 2 հավելվածի 12-րդ կետի 5․1 ենթակետի «դ» պարբերության վերջին նախադասությունը կշարադրվի հետևյալ խմբագրությամբ․
«Ընդ որում, երթևեկության գծանշումները պետք է նախատեսված լինեն ջերմապլաստիկ գծանշման համակարգի կիրառմամբ և վերջինիս ներառումը հավաստիացնող տեղեկանքը»։ 
Հաշվի առնելով, որ նշված լրացման արդյունքում վերը նշված նախադասությունն ավարտուն միտք չի արտահայտում, առաջարկում ենք Նախագծի 1-ին կետի 1-ին ենթակետի «դ․» պարբերությամբ նախատեսվող կարգավորումը վերանայել։
	Միաժամանակ, լրացվող բառերից պարզ չէ, թե խոսքը ի՞նչ և ու՞մ կողմից տրամադրված տեղեկանքի մասին է։ Նույն դիտարկումը վերաբերում է Նախագծի 1-ին կետի 1-ին ենթակետի «է․» պարբերությամբ նախատեսվող՝ Որոշման N 2 հավելվածի՝ նոր լրացվող 7․4-րդ կետում նշված տեղեկանքին։
1. Նախագծի 1-ին կետի 1-ին ենթակետի «ը․» պարբերությամբ նոր լրացվող կետի համարը տեքստից անհրաժեշտ է բաժանել միջակետով՝ հաշվի առնելով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթները։ Նույնը վերաբերում է նաև Նախագծի 1-ին կետի 1-ին ենթակետի «ժ․» պարբերությամբ նոր լրացվող կետերի համարներին։
Միաժամանակ, հարկ է նշել նաև, որ Նախագծի 1-ին կետի 1-ին ենթակետի «ը․» պարբերության մեջ «հավելվածը լրացնել հետևյալ բովանդակությամբ նոր՝ 18․1-ին կետով» բառերի շարադասությունը չի համապատասխանում Նախագծի 1-ին կետի 1-ին ենթակետի «որոշման N 2 հավելվածի՝» բառերին։ Բացի այդ, «ը․» պարբերության մեջ «հավելվածը» բառի կիրառումն առաջացնում է անորոշություն, քանի որ Որոշումը բաղկացած է մի քանի հավելվածներից, և տվյալ դեպքում պարզ չէ, թե խոսքը ո՞ր հավելվածին է վերաբերում։ 
Հաշվի առնելով վերոգրյալը՝ Նախագծի 1-ին կետի 1-ին ենթակետի «ը․» պարբերության առաջին նախադասությունն անհրաժեշտ է խմբագրել։ Նույն դիտարկումը վերաբերում է նաև Նախագծի 1-ին կետի 1-ին ենթակետի «ժ․» պարբերությանը։
1. Նախագծի 1-ին կետի 1-ին ենթակետի «ժգ․» պարբերության մեջ «մարզադաշտերի» բառից առաջ անհրաժեշտ է լրացնել նաև «,» կետադրական նշանը։
1. Նախագծի 1-ին կետի 2-րդ ենթակետի «ա․» պարբերության մեջ «շենք-շինությունների» բառերից հետո անհրաժեշտ է լրացնել «,» կետադրական նշանը։ Միաժամանակ, Նախագծի նշված դրույթում «լրացնել «, կամուրջների» բառը» բառերն առաջարկում ենք փոխարինել «լրացնել «, կամուրջների» կետադրական նշանը և բառը» բառերով՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի 3-րդ մասի կարգավորումը։
1. Նախագծի 1-ին կետի 2-րդ ենթակետի «բ․» պարբերությամբ նախատեսվում է Որոշման N 3 հավելվածի «Ծրագրի ազդեցությունը համայնքի և շահառուների վրա» տողում՝ «-Փողոցների» բառից հետո լրացնել «, կամուրջների» բառը։ 
Այս առումով հարկ է նկատել, որ Որոշման N 3 հավելվածի «Ծրագրի ազդեցությունը համայնքի և շահառուների վրա» տողի նշված կարգավորումն ամբողջությամբ վերաբերում է փողոցներին։ Մասնավորապես, «Փողոցների կառուցման և հիմնանորոգման և փողոցային լուսավորության դեպքում՝ նշել փողոցի գլխավոր կամ երկրորդային լինելը, փողոցի նպատակային կիրառությունը, դպրոցին, արդյունաբերական տարածքին, զբոսաշրջային վայրերին հարակից լինելը, ինչպես նաև նշել փողոցի(ների) անվանումները, կցել հատակագծերով սահմանված փողոցի(ների) ընդգծված պատկերը և ներկայացնել ստորգետնյա ենթակառուցվածքների վերաբերյալ տեղեկատվությունը»։ Ուստի անհասկանալի է, նշված կարգավորման մեջ «Փողոցների» բառից հետո «, կամուրջների» կետադրական նշանն ու բառը լրացնելու դեպքում ի՞նչ տրամաբանությամբ է տվյալ կարգավորումը վերաբերելու նաև կամուրջներին։ 
Ելնելով վերոգրյալից՝ առաջարկում ենք Նախագծի 1-ին կետի 2-րդ ենթակետի «բ․» պարբերությամբ նախատեսվող կարգավորումը վերանայել կամ Որոշման N 3 հավելվածի՝ վերը նշված նախադասությունը շարադրել նոր խմբագրությամբ այնպես, որ բովանդակությունը վերաբերելի լինի ինչպես փողոցներին, այնպես էլ կամուրջներին։
1. Նախագծի 1-ին կետի 2-րդ ենթակետի «բ․» պարբերության մեջ «մարզահրապարակների և մարզադաշտերի» բառերից առաջ անհրաժեշտ է լրացնել նաև «,» կետադրական նշանը։
1. Միաժամանակ, նկատի ունենալով, որ Նախագծով նոր պահանջներ են սահմանվում, առաջարկում ենք սահմանել ուժի մեջ մտնելու ավելի ուշ ժամկետ՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 2-րդ մասի դրույթները։

	Չի ընդունվել։
Քանի որ նախագծի 1-ին կետի  1-ին ենթակետի «բ» պարբերությամբ առաջարկվել է «նախադպրոցական շենքեր» բառերը փոխարինել « նախադպրոցական հաստատություններ» բառերով, ինչպես նաև որոշման մեջ ընդհանուր առմամբ կիրառվում է «նախադպրոցական հաստատություն» բառակապակցությունը։



Կամուրջների մասվ դրույթը հանվել է։ 











Ընդունվել է, խմբագրվել է։















Ընդունվել է։



Ընդունվել է։





Չի ընդունվել, քանի որ նախագծի 1-ին կետի 1-ին ենթակետով առաջարկվում է փոփոխություններ ու լրացումներ որոշման N 2 հավելվածի մասով,  այսինքն հնարավոր չէ խառնել այլ հավելվածների հետ։ Միաժամանակ, նմանատիպ փոփոխությոններ և լրացումներ բազմիցս կատարվել են, օրինակ նույն որոշման փոփոխություններից՝ N 940-Ն որոշումը։







Ընդունվել է։


Ընդունվել է։











Ընդունվել է։ կամուրջների մասով դրույթը հանվել է։ 








Ընդունվել է։




Ընդունվել է։ կամուրջների մասով դրույթը հանվել է։


Ընդունվել է։


Ընդունվել է։



	   17. Վարչապետի աշխատակազմի տարածքային զարգացման և շրջակա միջավայրի հարցերի վարչություն 

	30․06․2026թ.

	1. Նախագծի 1-ին կետի 1-ին ենթակետի՝
1. «ա» պարբերությամբ առաջարկվում է գործող որոշման 12-րդ կետի 4.1-ին  ենթակետում, ի թիվս այլնի, ավելացնել նաև «մանկապատանեկան ստեղծագործության կենտրոն» բառերը, մինչդեռ առաջարկվող հաջորդող կարգավորումներում՝ Նախագծի 1-ին կետի 1-ին ենթակետի «բ» և «դ» պարբերություններում համանման բովանդակության շրջանակներում առաջարկվում է «մանկական ստեղծագործության կենտրոններ» բառերը: Առաջարկում ենք առաջնորդվել միօրինակ ձևակերպումներով:
1. «զ» պարբերությամբ  նախատեսվում է գործող որոշման մեջ սահմանել նոր 7.4-րդ կետ, ըստ որի համայնքի կողմից պետք է ներկայացվի կարգի 18․1-ին կետով նախատեսված հաստատված, սակայն չմեկնարկված սուբվենցիոն ծրագրերի, ինչպես նաև ավարտված օբյեկտի շահագործման չհանձնելու դեպքերի առկայության կամ բացակայության վերաբերյալ տեղեկանք, սակայն հարկ է նկատի ունենալ, որ «է» պարբերությամբ առաջարկվում է սահմանել նոր 18.1-ին կետ, որի համաձայն՝ Հանձնաժողովի կողմից կարող են բացասական եզրակացություն տրվել այն համայնքների  սուբվենցիոն փաթեթներին, եթե համայնքում  առկա են նախորդող երկու տարվա ընթացքում ոչ բավարար ֆինանսական միջոցների կամ այլ չհիմնավորված պատճառներով հաստատված, սակայն չմեկնարկված սուբվենցիոն ծրագրեր,համայնքում առկա են սուբվենցիոն ծրագրով նախորդող տարիներին նախատեսված և իրականացված շինարարական աշխատանքների ավարտից հետո 1 տարվա ընթացքում ավարտված օբյեկտը շահագործման չհանձնված դեպքեր, ինչպես նաև համայնքի կողմից նախորդող տարում չեն պահպանվել մշտադիտարկման և ավարտի փաստագրման դրույթների կատարումը։ Հետևաբար լրացուցիչ պարզաբնաման կարիք ունի միայն հաստատված, սակայն չմեկնարկված սուբվենցիոն ծրագրերի, ինչպես նաև ավարտված օբյեկտի շահագործման չհանձնելու դեպքերի առկայության կամ բացակայության վերաբերյալ տեղեկանք ներկայացնելու վերաբերյալ դրույթը՝ բացառելով մշտադիտարկման և ավարտի փաստագրման դրույթների վերաբերյալ տեղեկատվության ներկայացումը:
Միաժամանակ սույն կետի շրջանակներում հարկ է նկատի ունենալ, որ համայնքը նշված տեղեկանքը ներկայացնելու շահագրգռվածություն կարող է չունենալ՝ հաշվի առնելով, որ բացակայում է տվյալ տեղեկանքի հանձնաժողովի անդամների կողմից գնահատման տարբերակը:

Այս համատեքստում՝ նոր լրացվող 18.1-ին կետի կարգավորման շրջանակներում հարկ է նկատի ունենալ, որ հայտի վերաբերյալ բացասական դիրքորոշում տալու պատճառ կարող են հանդիսանալ նաև այլ հանգամանքր, ուստի միայն հաստատված, սակայն չմեկնարկված, օբյեկտը շահագործման չհանձնված դեպքերի և մշտադիտարկման ու ավարտի փաստագրման դրույթների հիմքերով հանձնաժողովի կողմից բացասական դիրքորոշում տալու այլ հիմքերը սահմանափակելու հարցը ունի լրացուցիչ հիմնավորման կարիք:










1. «ը» պարբերությամբ նախատեսվում է գործող որոշման 22-րդ կետից հանել մրցույթի արդյունքներով հաստատված հայտի բյուջեն նախարարություն ներկայացնելու վերաբերյալ կարգավորումը, ինչը ունի հիմնավորման կարիք՝ հաշվի առնելով նախարարության կողմից նախնական բյուջեն ձևավորելու գործընթացը, ինչպես նաև այն, որ Նախագծին կից հիմնավորման մեջ նշված փոփոխության անհրաժեշտությունը ներկայացված չէ:
1. «թ» պարբերությամբ կարգում լրացվող՝
1. 23.1-ին և 23.2-րդ կետերի կարգավորումների համաձայն՝ համայնքը, այնուհետև մարզպետի աշխատակազմը ակնադիտական զննությամբ ստուգելով կատարված աշխատանքների որակը և դրանց համապատասխանությունը տվյալ ծրագրի իրականացման համար կնքված պայմանագրին, ինչպես նաև նախագծանախահաշվային փաստաթղթերին և ժամանակացույցին՝ 15 աշխատանքային օրվա ընթացքում պայմանագրերն ու կատարողական ակտերը ներկայացնում են համապատասխանաբար մարզպետի աշխատակազմ և նախարարություն՝ ՀՀ պետական բյուջեից համաֆինանսավորման չափաբաժնի հատկացման նպատակով։ Լրացուցիչ հիմնավորման կարիք ունի համայնքի ղեկավարի և մարզպետի աշխատակազմի կողմից մեծածավալ կապիտալ ծրագրերի ակնադիտական զննության հիման վրա ՀՀ պետական բյուջեից գումար հատկացնելու վերաբերյալ դրույթ սահմանելու նպատակահարմարության հարցը: Միաժամանակ հարկ է նկատի ունենալ, որ գործող որոշման 4-րդ հավելվածի 15-րդ կետի համաձայն՝ ավարտված շինարարությունը փաստագրվում է նաև տեխնիկական վիճակի (շահագործման ենթակա լինելու) մասին համապատասխան հետազննության դրական եզրակացություններով, ինչը, օրինակ, սույն կարգավորման շրջանակներում չի դիտարկվել:
1. 23.3-րդ կետի համաձայն՝ 23․1-ին և 23․2-րդ կետերով նախատեսված ժամկետները կարող են երկարաձգվել ոչ ավելի քան 25 օրով՝ շինարարական աշխատանքների ընթացքում թերությունների հայտնաբերման և դրանց վերացման նպատակով։ Հաշվի առնելով «Նորմատիվ իրավական ակտերի մասին» ՀՀ օրենքի 21-րդ հոդվածի 6-րդ մասը ըստ որի՝ եթե իրավական ակտով սահմանված ժամկետի հաշվարկը կատարվում է ոչ թե ըստ օրացուցային օրերի, այլ աշխատանքային օրերով, ապա դա պետք է հատուկ նշվի: Հետևաբար, տարընկալումից խուսափելու նպատակով, առաջարկում ենք հստակեցնել, թե վերոնշյալ կարգավորման մեջ խոսքը վերաբերում է աշխատանքային, թե օրացուցային օրերին: 
1. 23.4-րդ կետի համաձայն՝ մինչև յուրաքանչյուր սուբվենցիոն ծրագրի կամ դրա չափաբաժինների իրականացման համար կնքված պայմանագրի կատարման արդյունքն ընդունելու մասին հանձնման-ընդունման ավարտական արձանագրություն ստորագրելը՝ չի վճարվում շինարարության համար կատարված աշխատանքների ընդհանուր գումարի հինգ տոկոսը։ Եթե սույն կարգավորմամբ նպատակ է հետապնդվում դիտարկել այն հանգամանքը, որ չի վճարվում, քանի դեռ չի ընդունվել հանձման-ընդունման ակտը, ապա նշված միտքը ունի վերաշարադրման կարիք:
1. «ժգ» պարբերությամբ նախատեսվում է, ի թիվս այլնի, գործող որոշման 24-րդ կետի աղյուսակը լրացնել նոր՝  10-րդ կետով, ավելացնելով նաև «Աղբավայրերի փակում և  բարեկարգում» ոլորտային ծրագիրը: Մինչդեռ հարկ է նկատի ունենալ, որ նշված գործընթացները արդեն իսկ համակարգվում են ՀՀ կառավարության 2021 թվականի ապրիլի 1-ի N 464-Լ որոշմամբ հաստատված «Աղբահանության համակարգի ռազմավարությունը և ռազմավարության կիրարկումն ապահովող 2021-2023 թվականների միջոցառումների ծրագրով»: Ուստի այն սույն կարգի շրջանակներում որպես ծրագրային ոլորտ ներառելու հարցը ունի լրացուցիչ հիմնավորման կարիք:
1. Նախագծի 1-ին կետի 3-րդ ենթակետով նախատեսվում է գործող որոշման 4-րդ հավելվածի 6-րդ կետում կատարել փոփոխություն և մարզպետի աշխատակազմի կողմից սուբվենցիայի ծրագրերով կատարվող աշխատանքների ընթացքի և որակի համապատասխանության ուսումնասիրության նպատակով իրականացվող այցելությունները ամիսը 2 անգամից կրճատել և դարձնել ամիսը մեկ անգամ, ինչը ունի հիմնավորման կարիք:
1. Վարչապետի աշխատակազմի սոցիալական հարցերի վարչության դիտարկման համաձայն՝ առաջակում ենք Նախագիծը համաձայնեցնել նաև Կրթության, գիտության, մշակույթի և սպորտի նախարարության հետ:
1. Հաշվի առնելով ՀՀ կառավարության 2021 թվական փետրվարի 25-ի թիվ 252-Լ որոշման 20-րդ կետի 4-րդ ենթակետը, ինչպես նաև ՀՀ կառավարության 2018 թվականի հոկտեմբերի 10-ի թիվ 1146-Ն որոշմամբ հաստատված կարգի 3-րդ կետի պահանջները՝ անհրաժեշտ է ներկայացնել նաև հանրային քննարկման համապատասխան տեղեկանքը և անհրաժեշտության դեպքում նաև հանրային քննարկման ամփոփաթերթը:
	
Ընդունվել է։







Ընդունվել է։
























Ընդունվել է, լրացվել է մարզպետի հավաստիաղցմամբ ուղեկցող գրության պարտադիր պահանջը։ Հարկ է նշել, որ նախարարությունը ամսական կտրվածքով իրականացնում է բոլոր ծրագրերի մշտադիտարկում և փաթեթների ներկայացման ժամանակ կհամեմատվեն տեղեկատվության ճշգրտությունները։ 

Նշված դրույթի ներառումը հնարավորություն է տալիս խթանել սուբվենցիոն ծրագրերի արդյունավետ իրականացումը, այսինքն եթե համայնքում առկա են նմանատիպ ծրագրեր /որոնք իսկապես առկա են մի քանի համայնքներում/՝  մասնավորապես՝ 
-որոնք ուսումնասիրվում և քննարկվում են ոլորտային գերատեսչություններում, հանձնաժողովի նիստերում և այնուհետև հաստատվում, սակայն համայնքի կողմից դրանք չեն իրականացվում՝ ֆինանսական միջոցների ոչ ճիշտ պլանավորման և համակարգման կարողությունների բացակայության, անարդյունավետ աշխատանքների  կազմակերպման առումներով,
- առկա են ծրագրեր, որոնց շին աշխատանքներն ավարտված են սակայն ավարտի փաստագրումն ու շահագործման ակտը 1 տարի և ավել ժամակահատվածում չի հաստատվում, 
- շինարարությունն ավարտված օբյեկտները  չեն շահագործվում շին․աշխատանքների ավարտից հետո 1 տարի և ավել ժամանակահատվածում, 
-  համայնքները, ինպես նաև մարզպետների աշխատակազմերը ամբողջությամբ չեն կատարում Կարգի 4-րդ հավելվածով սահամանված մշտադիտարկման դրույթները, ինչը բացասական ազդեցություն է ունենում սուբվենցիոն ծրագրով իրականացվող աշխատանքների որակի  և պայմանագրերով սահմանված ժամկետների վրա․ 
      ուստի անրաժեշտ է նման ոչ արդյունավետ գործողություններով օժտված համայնքների համար կիրառել որոշակի սահմանափակումներ՝ հետագայում նմանատիպ գործելաոճերը բացառելու նպատակով և հաստատված ծրագրերի իրականացման արդյունավերտությունը բարձրացնելու, այդ թվում՝ որակի և սահմանված ժամկետներում կատարելու նպատակով

Ընդունվել է․ դրույթը հանվել է։








Սույն դրույթով նախատեսվում է բարձրացնել կատարվող աշխատանքների որակի նկատմամբ հսլողությունն ու պատասխանատվությունը, քանի որ գործող կարգի դրույթների համաձայն, երբ համայնքը վճարում է իր մասնաբաժինը, կատարված անկախ աշխատանքների ծավալներից ու որակից, ներկայացնում է համապատասխան փաստաթղթերը՝ ՀՀ պետական բյուջեից համաֆինանսավորում ստանալու համար։








Շինարարության ավարտի փաստագրումը ներառում է նաև տեխնիկական վիճակի եզրակացությունը ։ 




Ընդունվել է։









Ընդունվել է, միաժանակ տեղեկացվում է, որ ձևակերպումը նույնականացված է գնումների ոլորտը կարգավորող օրենսդրության հետ։ 







Դրույթը հանվել է









Ընդունվել է։ 







Ընդունվել է։


Ընդունվել է։ 








	         16.  ՀՀ կրթության, գիտության, մշակույթի և սպորտի  նախարարություն
	14.07.2026թ.

	
	27/17.2/24939-2026

	Նախագծի վերաբերյալ առաջարկություններ և դիտողություններ չկան:
	Ընդունվել է ի գիտություն։



[bookmark: _GoBack]
